ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ કુસ્તીબાજ દીપક પુનિયાને બર્મિંગહામ 2022 કોમનવેલ્થ ગેમ્સમાં ગોલ્ડ મેડલ જીતવા બદલ શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ બર્મિંગહામ 2022 કોમનવેલ્થ ગેમ્સમાં ગોલ્ડ મેડલ જીતવા બદલ કુસ્તીબાજ દીપક પુનિયાને શુભેચ્છાઓ પાઠવી છે.
પ્રધાનમંત્રીએ ટ્વીટ કર્યું;
"આપણા પોતાના દીપક પુનિયાના અદભૂત રમત પ્રદર્શન પર ગર્વ અનુભવું છું! તે ભારતનું ગૌરવ છે અને તેણે ભારતને ઘણી નામના અપાવી છે. દરેક ભારતીય તેના ગોલ્ડ મેડલ જીતવાથી ખુશ છે. આગામી તમામ પ્રયત્નો માટે તેને શુભેચ્છાઓ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આર્થિક બાબતો પર મંત્રીમંડળીય સમિતિ
મંત્રીમંડળે 2021ની મોસમ માટે કોપરાના લઘુતમ ટેકાના ભાવને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકમાં વર્ષ 2021ની મોસમ માટે કોપરાના લઘુતમ ટેકાના ભાવ ને મંજૂરી આપવામાં આવી છે.
પીસવા માટેના કોપરાની વાજબી સરેરાશ ગુણવત્તા  માટે 2021ની મોસમમાં કોપરાના MSPમાં રૂ. 375/-નો વધારો કરીને ક્વિન્ટલ દીઠ ભાવ રૂ. 10335/- નક્કી કરવામાં આવ્યો છે. વર્ષ 2020માં કોપરાનો ક્વિન્ટલ દીઠ MSP રૂ. 9960/- હતો. કોપરાના દડા  માટે 2021માં MSPમાં ક્વિન્ટલ દીઠ રૂ. 300/-નો વધારો કરીને રૂ. 10,600/- ભાવ નક્કી કરવામાં આવ્યો છે જે 2020માં ક્વિન્ટલ દીઠ રૂ. 10,300/- હતો. જાહેર કરવામાં આવેલા MSPના કારણે સમગ્ર ભારતમાં સરેરાશ કોપરાના ઉત્પાદન ખર્ચની સામે પીસવા માટેના કોપરામાં 51.87 ટકા જ્યારે આખા કોપરામાં 55.76 ટકા વળતર સુનિશ્ચિત થશે.
આ મંજૂરી કૃષિ ખર્ચ અને કિંમત આયોગ  દ્વારા કરવામાં આવેલી ભલામણોના આધારે આપવામાં આવી છે.
2021ની મોસમ માટે કોપરાના MSPમાં જાહેર કરાયેલો વધારો, સરકાર દ્વારા 2018-19માં રજૂ કરવામાં આવેલા અંદાજપત્રમાં સમગ્ર ભારતમાં સરેરાશ પડતર કિંમત કરતા ઓછામાં ઓછો દોઢ ગણો MSP રાખવાની જાહેરાત કરવામાં આવી હતી તેને અનુરૂપ છે.
આના કારણે ખેડૂતોને તેમના ઉત્પાદન પર ઓછામાં ઓછો 50 ટકા નફો સુનિશ્ચિત થાય છે જે 2022 સુધીમાં ખેડૂતોની આવક બમણી કરવાની દિશામાં સરકાર દ્વારા કરવામાં આવતા પ્રયાસોની દિશામાં એક મહત્વનું પગલું છે.
ભારતીય રાષ્ટ્રીય કૃષિ સહકારી માર્કેટિંગ સંઘ લિમિટેડ  અને ભારતીય રાષ્ટ્રીય સહકારી ગ્રાહક સંઘ લિમિટેડ  નાળિયેરનો ઉછેર થતો હોય તેવા રાજ્યોમાંથી ટેકાના ભાવની કામગીરીઓ હાથ ધરવા માટેની કેન્દ્રીય નોડલ એજન્સીઓ તરીકે કામ કરવાનું ચાલુ રાખશે.
વર્ષ 2020ની મોસમ માટે, સરકારે 5053.34 ટન ગોળ કોપરા અને 35.38 ટન પીસવા માટેના કોપરાની ખરીદી કરી હતી જેના કારણે કોપરાનું ઉત્પાદન કરતા 4896 ખેડૂતોને લાભ મળ્યો હતો.
(
રસાયણ અને ખાતર મંત્રાલય
પ્રધાનમંત્રી જનૌષધિ કેન્દ્રના લોકો કોરોના યોદ્ધા તરીકે કામ કરી રહ્યાં છેઃ માંડવિયા
કેન્દ્રીય રસાયણ અને ખાતર રાજ્ય મંત્રી શ્રી મનસુખ માંડવિયાએ જણાવ્યું છે કે, હાલનાં મુશ્કેલ સ્થિતિસંજોગોમાં પ્રધાનમંત્રી જનૌષધિ કેન્દ્રો નાં લોકો કોરોના યોદ્ધા તરીકે કામ કરી રહ્યાં છે અને દેશની સેવા કરી રહ્યાં છે.
મંત્રીએ ટ્વીટ કરીને કહ્યું હતું કે, દેશભરમાં 6300 જનૌષધિ કેન્દ્રો પર વાજબી કિંમતે દવાઓ ઉપલબ્ધ છે એ સુનિશ્ચિતતા કરવામાં આવી છે.
શ્રી માંડવિયાએ વધુમાં જણાવ્યું હતું કે, હાલની સ્થિતિમાં યુદ્ધનાં ધોરણે વેરહાઉસ રાતદિવસ કામ કરી રહ્યાં છે.
કોવિડ-19નાં પ્રસારને કારણે સમગ્ર દેશમાં લાગુ લોકડાઉન દરમિયાન પ્રધાનમંત્રી ભારતીય જનૌષધિ કેન્દ્રોના ફાર્માસિસ્ટો દેશનાં સામાન્ય નાગરિકોને વાજબી કિંમતે ગુણવત્તાયુક્ત જેનેરિક દવાઓ પૂરી પાડે છે.
અત્યારે સમગ્ર દેશમાં 726 જિલ્લાઓમાં 6300થી વધારે પીએમજેએકે છે કાર્યરત છે.
પ્રધાનમંત્રી ભારતીય જનૌષધિ પરિયોજના  યોજનાનું સંચાલન ભારત સરકારનાં રસાયણ અને ખાતર મંત્રાલયનો ફાર્માસ્યુટિકલ્સ વિભાગ કરે છે, જેનો મુખ્ય ઉદ્દેશ જરૂરિયાતમાં કોઈ પણ વ્યક્તિને ગુણવત્તાયુક્ત અને વાજબી દવાઓ પૂરી પાડવાનો છે.
વાજબી કિંમતની દવાઓની ઉપલબ્ધતા સુનિશ્ચિત કરવા ગુરુગ્રામમાં એક સેન્ટ્રલ વેરહાઉસ, ગૌહાટી અને ચેન્નાઈમાં બે પ્રાદેશિક વેરહાઉસ તથા આશરે 50 વિતરકો તેમની સંપૂર્ણ ક્ષમતા સાથે કાર્યરત છે. દવાઓના પુરવઠા પર નિયંત્રણ જાળવવા માટે મજબૂત એસએપી આધારિત એન્ડ ટૂ એન્ડ પોઇન્ટ ઓફ સેલ્સ સોફ્ટવેર સ્થાપિત કરવામાં આવ્યું છે. મોબાઇલ એપ્લિકેશન “જન ઔષધિ સુગમ” સામાન્ય જનતા માટે ઉપલબ્ધ છે, જે નજીકના જનૌષધિ કેન્દ્ર વિશે જાણકારી આપે છે અને દવાઓની કિંમત સાથે ઉપલબ્ધતા વિશે માહિતી આપે છે. આ એપને ગૂગલ પ્લે સ્ટોર અને આઇ-ફોન સ્ટોરમાંથી ડાઉનલોડ કરી શકાશે.
લોકડાઉનના સમયગાળામાં પ્રધાનમંત્રી ભારતીય જનૌષધિ પરિયોજના  કોરોનાવાયરસથી લોકોનું રક્ષણ કરવામાં મદદ કરવા તેમના સોશિયલ મીડિયા પ્લેટફોર્મ પર માહિતીપ્રદ પોસ્ટ દ્વારા જાગૃતિ પણ લાવી રહ્યાં છે. તમે ફેસબુક, ટ્વિટર, ઇન્સ્ટાગ્રામ વગેરે પર @pmbjpbppi અમને ફોલો કરીને અપડેટ મેળવી શકશો.
(GP/RP
કાપડ મંત્રાલય
હેન્ડીક્રાફ્ટ એન્ડ હેન્ડલૂમ એક્સપોર્ટ કોર્પોરેશન ઓફ ઈન્ડીયા લિમિટેડ બંધ કરવા મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્ર સરકારની મંત્રીમંડળની બેઠકમાં હેન્ડીક્રાફ્ટ એન્ડ હેન્ડલૂમ એક્સપોર્ટ કોર્પોરેશન ઓફ ઈન્ડીયા લિમિટેડ  બંધ કરવા મંજૂરી અપાઈ છે. આ કોર્પોરેશન ભારત સરકારનું સાહસ છે અને કાપડ મંત્રાલયના વહિવટી નિયંત્રણ હેઠળ કામ કરે છે.
આ કોર્પોરેશનમાં 59 કાયમી કર્મચારીઓ અને 6 મેનેજમેન્ટ તાલિમાર્થીઓ સેવા આપી રહ્યા છે. આ કોર્પોરેશનમાં કામ કરતા તમામ કાયમી કર્મચારીઓ અને મેનેજમેન્ટ તાલિમાર્થીઓ ને જાહેર સાહસોના વિભાગ દ્વારા નક્કી કરાયેલા ધોરણો મુજબ સ્વૈચ્છિક નિવૃત્તિ યોજના  ના લાભ લેવાની તક મળશે.
આ મંજૂરીના કારણે સરકારી તિજોરીને માંદા સીપીએસઈ, કે જે કાર્યરત નથી અને જેના કારણે કોઈ આવક થતી નથી તેના માટે થતા વેતન/ પગાર ફરી ફરી થતા ખર્ચમાં ઘટાડો થશે.
આ કોર્પોરેશન નાણાકિય વર્ષ 2015-16થી સતત ખોટ કરી રહ્યું હતું અને તેના રોજબરોજના ખર્ચાઓને પહોંચી વળાય તે પૂરતી પણ આવક થતી ન હતી. તેને બેઠું કરવાનો કોઈ અવકાશ નહીં હોવાથી કંપનીને બંધ કરી દેવાની જરૂર ઉભી થઈ છે.
પ્રધાનમંત્રીનું કાર્યાલય
પ્રધાનમંત્રીએ રાજસ્થાનના કેટલાક વિસ્તારોમાં વીજળી પડવાને કારણે થયેલ જાનહાનિ અંગે શોક વ્યક્ત કર્યો
પીડિતો માટે અનુગ્રહ રાશિ જાહેર કરી
પ્રધાનમંત્રી શ્રી નરેન્દ્ર મોદીએ રાજસ્થાનના કેટલાક વિસ્તારોમાં વીજળી પડવાના કારણે થયેલ જાનહાનિ અંગે દુ:ખ વ્યક્ત કર્યું છે અને પીડિતો માટે અનુગ્રહ રાશિની જાહેરાત કરી છે.
પીએમઓએ ટિ્વટ કર્યું, "રાજસ્થાનના કેટલાક વિસ્તારોમાં આકાશી વીજળી પડવાના કારણે ઘણી જાનહાનિ થઇ. એનાથી ઘણું દુઃખ થયું. હું મૃતકોના પરિવારજનો પ્રત્યે સંવેદના વ્યક્ત કરું છું: પ્રધાનમંત્રી @narendramodi
પ્રધાનમંત્રી @narendramodi એ રાજસ્થાનના કેટલાક વિસ્તારોમાં વીજળી પડવાના કારણે થયેલ જાનહાનિ અંગે પીએમએનઆરએફ તરફથી 2 લાખ રૂપિયા મૃતકના સગાને અને ઇજાગ્રસ્તોને રૂ. 50,000 આપવામાં આવશે."
SD/GP/BT
(
મંત્રીમંડળ
મંત્રીમંડળે જીયોસિન્ક્રોનસ સેટેલાઇટ લોંચ વ્હિકલ ના ચોથા તબક્કાને ચાલુ રાખવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં વર્ષ 2021થી વર્ષ 2024નાં સમયગાળા દરમિયાન પાંચ જીએસએલવી તરતા મૂકવા સહિત જીએસએલવી ચાલુ રાખવાના કાર્યક્રમનાં ચોથા તબક્કાને મંજૂરી આપવામાં આવી છે.
જીએસએલવી કાર્યક્રમનો ચોથો તબક્કો જીઓ-ઇમેજિંગ, નેવિગેશન, ડેટા રિલે કોમ્યુનિકેશન અને સ્પેસ સાયન્સિસ માટે 2 ટન ક્લાસનાં ઉપગ્રહનું પ્રક્ષેપણ કરવા સક્ષમ બનશે.
નાણાકીય અસરોઃ
પાંચ જીએસએલવી વ્હિકલ્સ, આવશ્યક સુવિધાનાં વિસ્તાર, કાર્યક્રમ વ્યવસ્થાપન અને પ્રક્ષેપણ અભિયાન તેમજ જીએસએલવી જાળવી રાખવાનાં કાર્યક્રમનાં અવકાશને પૂર્ણ કરવા માટે વધારાનાં ભંડોળની જરૂરિયાત સાથે કુલ રૂ. 2729.13 કરોડનાં ભંડોળની જરૂરિયાત પડશે.
લાભઃ
જીએસએલવી ચાલુ રાખવાના કાર્યક્રમનો ચોથો તબક્કો ઇન્ડિયન હ્યુમન સ્પેસફ્લાઇટ પ્રોગ્રામને સપોર્ટ કરવા મહત્વપૂર્ણ સેટેલાઇટ નેવિગેશન સેવાઓ, ડેટા રિલે કોમ્યુનિકેશનની જરૂરિયાતો લોંચ કરવા માટે તથા મંગળ સુધી આગામી આંતરગ્રહીય અભિયાનને લોંચ કરશે. આ ભારતીય ઉદ્યોગમાં ઉત્પાદનની સાતત્યતા સુનિશ્ચિત પણ કરશે.
અમલીકરણ વ્યૂહરચના અને લક્ષ્યાંકોઃ
જીએસએલવી ચાલુ રાખવાના કાર્યક્રમનો ચોથો તબક્કો દર વર્ષે બે લોંચ સુધીની ફ્રીક્વન્સી પર સેટેલાઇટ લોંચ કરવા માટેની માગને પૂર્ણ કરશે, જેમાં ભારતીય ઉદ્યોગ મહત્તમ સહભાગી થશે. તમામ કાર્યકારી ફ્લાઇટ વર્ષ 2021 થી વર્ષ 2024નાં ગાળા દરમિયાન પૂર્ણ થશે.
મુખ્ય અસર:
જીએસએલવીની કામગીરીથી દેશ સંચાર અને હવામાન ઉપગ્રહો માટે 2 ટનનાં ઉપગ્રહોની ક્ષમતામાં સ્વનિર્ભર બન્યો છે. જીએસએલવી ચાલુ રાખવાનો કાર્યક્રમ અત્યાધુનિક નેવિગેશન સેટેલાઇટ્સ, ડેટા રિલે કોમ્યુનિકેશન સેટેલાઇટ્સ અને આંતરગ્રહીય અભિયાનો સહિત રાષ્ટ્રીય જરૂરિયાતો માટે સમાન પ્રકારનાં ઉપગ્રહો લોંચ કરવાની ક્ષમતા વધારશે અને જાળવશે તેમજ સ્વનિર્ભરતા વધારશે.
પૃષ્ઠભૂમિઃ
જીએસએલવી જીઓસિન્ક્રોનસ ટ્રાન્સફર ઓર્બિટ નાં 2 ટનનાં ક્લાસ માટે અંતરિક્ષની સ્વતંત્ર સુલભતા માટે સક્ષમતા ધરાવે છે. જીએસએલવી ચાલુ રાખવાના કાર્યક્રમના અત્યંત નોંધપાત્ર પરિણામોમાંનું એક પરિણામ ઉચ્ચ સ્તરીય જટિલ ક્રોયોજેનિક પ્રોપલ્સન ટેકનોલોજીમાં કુશળતા છે, જે જીટીઓનો સંચાર ઉપગ્રહ સેટેલાઇટ લોંચ કરવા આવશ્યક ટેકનોલોજી ક્ષમતા છે. આ અતિ મહત્વપૂર્ણ ક્રોયોજેનિક એન્જિનનો વિકાસ અને જીએસએલવી Mk-lll માટે સ્ટેજ વિકસાવવા માટેનો માર્ગ મોકળો પણ કરે છે.
તાજેતરમાં 19 ડિસેમ્બર, 2018નાં રોજ GSLV-F11ને સફળતાપૂર્વક લોંચ કરવાની સાથે જીએસએલવીએ 10 રાષ્ટ્રીય ઉપગ્રહો ભ્રમણકક્ષામાં સફળતાપૂર્વક ફરતા મૂક્યાં છે. સ્વદેશી ક્રાયોજેનિક અપર સ્ટેજ સાથે જીએસએલવીએ પોતાને સંચાર, નેવિગેશન અને હવામાનનાં સેટેલાઇટ માટે વિશ્વસનિય લોંચ વ્હિકલ તરીકે પોતાને સ્થાપિત કર્યો છે તથા ભવિષ્યનાં આંતરગ્રહીય અભિયાનો પણ હાથ ધર્યા છે.
જીએસએલવી ચાલુ રાખવાના કાર્યક્રમને શરૂઆતમાં વર્ષ 2003માં મંજૂરી મળી હતી અને તેના બે તબક્કા પૂર્ણ થયા છે તથા ત્રીજો તબક્કો પ્રગતિમાં છે તથા વર્ષ 2020-21નાં ચોથા ત્રિમાસિક ગાળામાં પૂર્ણ થશે એવી અપેક્ષા છે.
NP/J.Khunt/GP/RP
(Visitor Counter : 253
વહાણવટા મંત્રાલય
મુંબઈ પોર્ટ ટ્રસ્ટમાં સ્વચ્છતા પખવાડાનું અવલોકન કરવામાં આવ્યું
મુંબઈ પોર્ટ ટ્રસ્ટ 16 સપ્ટેમ્બરથી 30 સપ્ટેમ્બર 2021 સુધી સ્વચ્છતા પાઠવાડાનું નિરીક્ષણ કરી રહ્યું છે. તમામ વિભાગો/વિભાગોમાં સ્વચ્છતા અભિયાન શરૂ કરવામાં આવ્યું છે. ઇન્ટ્રાનેટ પર ડિજિટલ બેનરો પ્રદર્શિત કરવામાં આવ્યા છે, તેમજ વિવિધ સ્થળોએ સ્વચ્છતાના સંદેશને ફેલાવતા ભૌતિક બેનરો મૂકવામાં આવ્યા છે.
મુંબઈ પોર્ટ ટ્રસ્ટના ચેરમેન શ્રી રાજીવ જલોટાએ બોર્ડ રૂમમાં વિભાગોના વડાઓ અને વરિષ્ઠ અધિકારીઓને સ્વચ્છતા પ્રતિજ્ઞા લેવડાવી સ્વચ્છતા પ્રવૃત્તિઓને લીલી ઝંડી બતાવી. સંબંધિત વિભાગ/વિભાગોમાં અધિકારીઓ અને કર્મચારીઓને પ્રતિજ્ઞા પણ લેવાવવામાં આવી હતી.
SD/GP/BT
(Visitor Counter : 195
પ્રધાનમંત્રીનું કાર્યાલય
પ્રધાનમંત્રીએ ભારતીય સંગીતકાર રિકી કેજને આલબમ ‘ડિવાઈન ટાઈડ્સ’ માટે ગ્રેમી એવોર્ડ મળવા અંગે અભિનંદ આપ્યા
પ્રધાનમંત્રી શ્રી નરેન્દ્ર મોદીએ ભારતીય સંગીતકાર રિકી કેજને તેમના આલબમ ‘ડિવાઈન ટાઈડ્સ’ માટે ગ્રેમી એવોર્ડ મળવા અંગે અભિનંદન આપ્યા છે.
રિકી કેજના એક ટ્વીટ પર પ્રસન્નતા વ્યક્ત કરતા પ્રધાનમંત્રીએ કહ્યું,
“આ ઉલ્લેખનીય ઉપલબ્ધિ માટે અભિનંદન અને આપના ભાવિ પ્રયાસો માટે શુભકામનાઓ!”
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ગ્લોબલ ગોલકિપર્સ ગોલ્સ પુરસ્કાર 2019થી એમને સન્માનિત કરવા બદલ બિલ એન્ડ મેલિન્ડા ગેટ્સ ફાઉન્ડેશનનો આભાર માન્યો
પ્રધાનમંત્રી શ્રી નરેન્દ્ર મોદીએ ગ્લોબલ ગોલકિપર્સ ગોલ્સ પુરસ્કાર 2019થી એમને સન્માનિત કરવા બદલ બિલ એન્ડ મેલિન્ડા ગેટ્સ ફાઉન્ડેશનનો આભાર માન્યો હતો. પ્રધાનમંત્રીએ કહ્યું કે, ભારતે સ્વચ્છતા અને સાફ-સફાઇમા સુધારો કરવાની દિશામાં અનેક મહત્વપૂર્ણ પ્રયાસો કર્યા છે, જે ગાંધીજીના એક સ્વચ્છ ભારતના સ્વપ્નને પૂર્ણ કરે છે.
RP
(Visitor Counter : 90
કાપડ મંત્રાલય
લૉકડાઉન દરમિયાન શણની મિલો બંધ રહેવાને કારણે અનાજના પેકેજીંગની સમસ્યા નિવારવા કાપડ મંત્રાલયે એચડીપીઈ / પીપી બેગની મર્યાદા 1.80 લાખ ગાંસડીથી વધારીને 2.62 લાખ ગાંસડી કરી
કાપડ મંત્રાલયે શણનુ વાવેતર કરતાં તમામ રાજ્યોને શણના બિયારણ, ફર્ટિલાઈઝર્સ અને ખેત સાધનોનો પુરવઠાની હેરફેરની છૂટ આપવા પત્ર લખ્યો
મંત્રાલય શણના ખેડૂતો અને કામદારોનાં હિતોની સુરક્ષા માટે કટિબદ્ધ
કાપડ મંત્રાલયે લૉકડાઉનમાં શણની મિલો બંધ રહેવાને કારણે તથા ઘઉંની ખેતી કરતા ખેડૂતોનાં હિત જાળવી રાખવા માટે અને અનાજના સંગ્રહ માટે ઉભુ થયેલુ સંકટ નિવારવા તેમજ અનાજ ભરવા માટે વૈકલ્પિક પેકેજીંગ બેગ ઉપલબ્ધ થાય તે હેતુથી તા. 26 માર્ચ, 2020ના રોજ એચડીપીઈ/ પીપી બેગની મર્યાદા ગાંસડીની મહત્તમ છૂટ આપવા પાત્ર મર્યાદા 1.80 લાખ ગાંસડી કરી હતી તે નિયમ પણ હળવો કરીને તા. 6 માર્ચ, 2020ના રોજ 2.62 લાખ ગાંસડી જેટલી કરીને વધુ છૂટ આપી હતી.
રાહત આપતી આ હિલચાલ મુખ્યત્વે ઘઉંની ખેતી કરતા ખેડૂતોનાં હિતોનુ રક્ષણ કરવા માટે હાથ ધરવામાં આવ્યું છે. એપ્રિલના મધ્ય ભાગ પછી ઘઉં પેકેજીંગ માટે તૈયાર થશે. આમ છતાં સરકારે નિયમ હળવો કરવાનો જે નિર્ણય ધ્યાન પર લીધો છે, તેમાં એવી જોગવાઈ રખાઈ છે કે લોકૉડાઉન પછી જ્યારે પણ શણની મિલોમાં ઉત્પાદન શરૂ થાય ત્યારે અનાજના પેકેજીંગ માટે શણના કોથળાઓને અગ્રતા આપવામાં આવશે.
શણની ખેતી કરતા ખેડૂતોને સહાયરૂપ બનવા માટે કાપડ મંત્રાલયે શણની ખેતી ધરાવતાં તમામ રાજ્યોને પત્ર લખી જણાવ્યું છે કે સરકાર જ્યુટ પેકેજીંગ મટિરિયલ એકટ  1987ની જોગવાઈઓ મારફતે શણના ખેડૂતોનાં અને કામદારોનાં હિતોની રક્ષા કરવા માટે કટીબદ્ધ છે અને અનાજના પેકેજીંગ માટે શણને 100 ટકા અનામત પૂરી પાડે છે. કોરોના વાયરસ સંબંધી લૉકડાઉનને કારણે શણની મિલોની કામગીરીને વિપરિત અસર થઈ છે અને એ કારણ શણના કોથળા તૈયાર કરવામાં અવરોધો ઉભા થયા છે.
જાહેર વિતરણ વ્યવસ્થા માટે અનાજ એકત્ર કરતી રાજ્ય સરકારોની એજન્સીઓ  ની તથા ફૂડ કોર્પોરેશન ઑફ ઇન્ડિયા  ની માંગને પહોંચી વળી શકે તેમ નહી હોવાથી સરકારે સક્રિય થઈને દરમિયાનગીરી કરવી પડી છે અને વૈકલ્પિક પગલુ લઈને સરકારે સમસ્યા નિવારવા પ્રયાસ કર્યો છે. ભારત સરકાર ખેડૂતો અને તેમની ખેત પેદાશો બાબતે ચિંતિત છે. રવિ પાક લેવાની તૈયારીઓ ચાલી રહી છે. આથી પેકેજીંગ માટે ઘણા જંગી જથ્થાની જરૂર પડશે. જેપીએમ એકટ મુજબ અનાજને મુખ્યત્વે શણના કોથળાઓમાં સંઘરવામાં આવે છે. કોરોના વાયરસ લૉકડાઉનને કારણે શણની મિલો શણના કોથળા પૂરા પાડી શકે તેમ નહી હોવાથી ઘઉ પકવતા ખેડૂતોની તકલીફ નિવારવા વૈકલ્પિક વ્યવસ્થા કરવી અનિવાર્ય બની ગઈ છે.
RP
મંત્રીમંડળ
 આંદામાન અને નિકોબાર દ્વિપ સમૂહ ભાડુઆત નિયમન, 2023  દાદરા અને નગર હવેલી તથા દમણ અને દીવ ભાડુઆત નિયમન, 2023  લક્ષદ્વીપ ભાડુઆત નિયમન, 2023ની જાહેરાત
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે  આંદામાન અને નિકોબાર ટાપુ ભાડુઆત નિયમન, 2023  દાદરા અને નગર હવેલી તથા દમણ અને દીવ ભાડુઆત નિયમન, 2023  લક્ષદ્વીપ ભાડુઆત નિયમન, 2023  ભારતના બંધારણની કલમ 240 હેઠળ લક્ષદ્વીપ ભાડુઆત નિયમન, 2023ને લાગુ કરવાની દરખાસ્તને મંજૂરી આપી દીધી છે.
ધ આંદામાન અને નિકોબાર ટાપુ સમૂહ ભાડુઆત નિયમન, 2023; દાદરા અને નગર હવેલી તથા દમણ અને દીવ ભાડુઆત નિયમન, 2023; અને લક્ષદ્વીપ ભાડુઆત નિયમન, 2023 આંદામાન અને નિકોબાર ટાપુઓ, દાદરા અને નગર હવેલી તથા દમણ અને દીવ અને લક્ષદ્વીપ મકાનમાલિક અને ભાડુઆત બંનેના હિતો અને અધિકારોને સંતુલિત કરીને ના કેન્દ્રશાસિત પ્રદેશોમાં જગ્યા ભાડે આપવા માટે જવાબદાર અને પારદર્શક ઇકોસિસ્ટમ ઊભી કરવા માટે કાયદેસર માળખું પ્રદાન કરશે.
આ નિયમો ભાડા બજારમાં ખાનગી રોકાણ અને ઉદ્યોગસાહસિકતાને વેગ આપશે, સ્થળાંતર કરનારાઓ, ઔપચારિક અને અનૌપચારિક ક્ષેત્રના કામદારો, વ્યાવસાયિકો, વિદ્યાર્થીઓ વગેરે સહિત સમાજના વિવિધ આવક વર્ગો માટે પર્યાપ્ત ભાડાના આવાસ સ્ટોકનું સર્જન કરશે. તે ગુણવત્તાયુક્ત ભાડાના રહેઠાણની સુલભતા વધારવામાં પણ મદદરૂપ થશે; અને રેન્ટલ હાઉસિંગ માર્કેટનું ધીમે ધીમે ઔપચારિકરણ તરફ દોરી જશે, જે કેન્દ્રશાસિત પ્રદેશો આંદામાન અને નિકોબાર ટાપુઓ, દાદરા અને નગર હવેલી તથા દમણ અને દીવ અને લક્ષદ્વીપમાં એક વાઇબ્રન્ટ, સંતુલિત અને સર્વસમાવેશક રેન્ટલ હાઉસિંગ માર્કેટ ઊભું કરશે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી મોરેશિયસનાં પ્રધાનમંત્રી મળ્યાં
પ્રધાનમંત્રી શ્રી નરેન્દ્ર મોદી આજે નવી દિલ્હીમાં મોરેશિયસનાં પ્રધાનમંત્રી મહામહિમ શ્રી પ્રવિંદ જગન્નાથને મળ્યાં હતાં. પ્રધાનમંત્રી જગન્નાથ તેમનાં પત્ની શ્રીમતી કોબિતા જગન્નાથ સાથે ભારતની અંગત મુલાકાતે આવ્યાં છે.
પ્રધાનમંત્રી શ્રી મોદીએ શાનદાર જનાદેશ સાથે બીજી વાર ચૂંટણી જીતવા બદલ પ્રધાનમંત્રી જગન્નાથને હાર્દિક શુભેચ્છા પાઠવી હતી. પ્રધાનમંત્રી જગન્નાથે શ્રી મોદીનો આભાર માનીને પારસ્પરિક ભાઈચારાને વધારે મજબૂત અને ઘનિષ્ઠ બનાવવા તેમજ બંને દેશો વચ્ચે દ્વિપક્ષીય સંબંધોને ટકાઉ બનાવવા માટે પોતાની કટિબદ્ધતાનો પુનરોચ્ચાર કર્યો હતો.
પ્રધાનમંત્રી જગન્નાથે મોરેશિયસમાં લાગુ થઈ રહેલી અનેક વિકાસ યોજનાઓ આગળ વધારવા માટે ભારતની પ્રશંસા કરી હતી, જેમાં મેટ્રો એક્સપ્રેસ યોજના, ઈએનટી હોસ્પિટલ, સામાજિક મકાન યોજના સામેલ હતી. આ યોજનાઓથી લોકોને વાસ્તવિક લાભ થયો છે.
પ્રધાનમંત્રી જગન્નાથે કહ્યું હતું કે, મોરેશિયસના સંપૂર્ણ વિકાસની ગતિને વેગ આપવા અને ભારતની સાથે સંબંધને વિવિધ ક્ષેત્રોમાં મજબૂત બનાવવો તેમનાં કાર્યકાળની પ્રાથમિકતા હશે. તેમણે આશા વ્યક્ત કરી હતી કે, ભારત આ પ્રયાસમાં મહત્વપૂર્ણ ભૂમિકા અદા કરશે.
પ્રધાનમંત્રી મોદીએ કહ્યું હતું કે, મોરેશિયસની સરકાર અને ત્યાંના લોકો પોતાનાં દેશને વધારે સુરક્ષિત, ટકાઉ અને સમૃદ્ધ બનાવવાની પોતાની આકાંક્ષાઓમાં ભારતનાં સંપૂર્ણ સમર્થન અને સતત સમન્વય પર પૂરો ભરોસો રાખી શકે છે.
બંને નેતાઓને વિવિધ ક્ષેત્રોમાં ગાઢ દ્વિપક્ષીય સંબંધોનું નિર્માણ કરવા અને તેમને મજબૂત બનાવવા તથા પારસ્પરિક હિતોની પ્રાથમિકતાઓને આધારે જોડાણનાં નવા ક્ષેત્રોની ઓળખ કરવા ગાઢપણે કામ કરવાની સમંતિ વ્યક્ત કરી હતી.
RP
(Visitor Counter : 88
સ્વાસ્થ્ય અને પરિવાર કલ્યાણ મંત્રાલય
કોવિડ-19 પર અપડેટ્સ
કોવિડ-19 મહામારીના નિરાકરણ, નિયંત્રણ અને વ્યવસ્થાપન માટે ભારત સરકાર તેમજ રાજ્યો/ કેન્દ્ર શાસિત પ્રદેશો દ્વારા વિવિધ પગલાં લેવામાં આવી રહ્યાં છે. આ તમામ પગલાં પર નિયમિત ધોરણે સર્વોચ્ચ સ્તરે દેખરેખ રાખવામાં આવે છે.
કોવિડ-19 મહામારીના કારણે ઉભી થયેલી સ્થિતિને ધ્યાનમાં રાખીને મહામારી બીમારી અધિનિયમ 1897માં સુધારા માટે વટહુકમ બહાર પાડવાની જાહેરાત કરવામાં આવી. આ વટહુકમ મહામારી બીમારી  વટહુકમ 2020 કહેવાય છે જેમાં જણાવવામાં આવ્યું છે કે, “મહામારીના સમયમાં આરોગ્ય સંભાળ સેવાઓમાં જોડાયેલા લોકો વિરુદ્ધ કોઇપણ વ્યક્તિ કોઇપણ પ્રકારની હિંસાત્મક પ્રવૃત્તિમાં સામેલ થઇ શકશે નહીં તેમજ તેમને અથવા તેમની મિલકતોને કોઇપણ પ્રકારનું નુકસાન કે હાનિ કરી શકશે નહીં.” આ સુધારામાં આવી હિંસાત્મક પ્રવૃત્તિઓને દેખીતો અને બિન જામીનપાત્ર ગુનો ગણવામાં આવ્યો છે. આવી કોઇપણ હિંસાની પ્રવૃત્તિ કરનાર અથવા તેને પ્રોત્સાહન આપનારને ત્રણ મહિનાથી પાંચ વર્ષ સુધીની જેલની સજા અને રૂ. 50,000/- થી રૂ. 2,00,000/-ના દંડની જોગવાઇ કરવામાં આવી છે. જો ગંભીર હાનિ કે ઇજા હશે તો તેવા કિસ્સામાં, સજાનો સમયગાળો વધીને છ મહિનાથી સાત વર્ષ અને દંડની રકમ વધીને રૂ. 1,00,000/-થી રૂ. 5,00,000/- થઇ શકે છે. વધુમાં, ગુનો આચરનારે પણ પીડિત વ્યક્તિને મિલકતના નુકસાનના વર્તમાન બજાર મૂલ્ય કરતા બમણી રકમ વળતર પેટે ચુકવવાની રહેશે .
આજના દિવસ સુધીમાં, 12 જિલ્લામાં છેલ્લા 28 કે તેથી વધુ દિવસથી કોરોના વાયરસના કોઇ નવા કેસ નોંધાયા નતી. 21 એપ્રિલ 2020થી આઠ નવા જિલ્લાને આમાં ઉમેરવામાં આવ્યા છે. આ જિલ્લા: ચિત્રદુર્ગ , બિલાસપુર , ઇમ્ફાલ પશ્ચિમ , ઐઝવાલ પશ્ચિમ , ભદ્રદારી કોઠગુડેમ , પિલિભીત , SBS નગર  અને દક્ષિણ ગોવા  છે.
તેમજ 23 રાજ્ય/ કેન્દ્ર શાસિત પ્રદેશના 78 જિલ્લામાં છેલ્લા 14 દિવસમાં કોરોના વાયરસના નવા દર્દીના કેસ નોંધાયા નથી.
દેશમાં અત્યાર સુધીમાં 4,257 દર્દીઓ સાજા થઇ ગયા છે જે 19.89% નો રિકવરી દર દર્શાવે છે. ગઇકાલથી અત્યાર સુધીમાં નવા 1409 કેસો નોંધાયા છે. દેશમાં કોવિડ-19ના પુષ્ટિ થયેલા પોઝિટીવ કેસોની કુલ સંખ્યા 21,393 થઇ છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]inપર ઇમેલ પણ કરી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
માનવ સંસાધન વિકાસ મંત્રાલય
રાષ્ટ્રીય પરીક્ષા એજન્સી દ્વારા વિવિધ પરીક્ષાઓ માટે ઑનલાઇન અરજી ફોર્મ દાખલ કરવાની તારીખ લંબાવાઇ
કોવિડ-19 મહામારીના કારણે માતાપિતા અને વિદ્યાર્થીઓને પડી રહેલી મુશ્કેલીઓને ધ્યાનમાં રાખીને રાષ્ટ્રીય પરીક્ષા એજન્સી  દ્વારા વિવિધ પરીક્ષાઓ માટે ઑનલાઇન અરજી ફોર્મ દાખલ કરવાની મુદત લંબાવવામાં આવી છે/તારીખ સુધારવામાં આવી છે.
તદઅનુસાર, લંબાવેલી/સુધારેલી તારીખની વિગતો નીચે દર્શાવ્યા અનુસાર છે-
|
|
ક્રમ
|
|
પરીક્ષા
|
|
વર્તમાન તારીખ
|
|
સુધારેલી/લંબાવેલી તારીખ
|
|
તારીખથી
|
|
તારીખ સુધી
|
|
તારીખથી
|
|
તારીખ સુધી
|
|
01
|
|
નેશનલ કાઉન્સિલ ફોર હોટેલ મેનેજમેન્ટ  JEE-2020
|
|
01.01.2020
|
|
31.03.2020
|
|
01.01.2020
|
|
30.04.2020
|
|
02
|
|
ઇન્દિરા ગાંધી નેશનલ ઓપન યુનિવર્સિટી  પ્રવેશ પરીક્ષા-2020 પી.એચ.ડી. અને ઓપન મેટ  માટે
|
|
28.02.2020
|
|
23.03.2020
|
|
28.02.2020
|
|
30.04.2020
|
|
03
|
|
ઇન્ડિયન કાઉન્સિલ ઓફ એગ્રીકલ્ચર રીસર્ચ -2020
|
|
01.03.2020
|
|
31.03.2020
|
|
01.03.2020
|
|
30.04.2020
|
|
04
|
|
જવાહરલાલ નહેરુ યુનિવર્સિટી પ્રવેશ પરીક્ષા -2020
|
|
02.03.2020
|
|
31.03.2020
|
|
02.03.2020
|
|
30.04.2020
|
|
05
|
|
UGC - નેશનલ એલિઝિબલિટી ટેસ્ટ - જૂન 2020
|
|
16.03.2020
|
|
16.04.2020
|
|
16.03.2020
|
|
16.05.2020
|
|
06
|
|
CSIR- નેશનલ એલિઝિબલિટી ટેસ્ટ - જૂન 2020
|
|
16.03.2020
|
|
15.04.2020
|
|
16.03.2020
|
|
15.05.2020
|
|
07
|
|
અખીલ ભારતીય આયુષ અનુસ્નાતક પ્રવેશ પરીક્ષા -2020
|
|
01.04.2020
|
|
30.04.2020
|
|
01.05.2020
|
|
31.05.2020
‘’ ઑનલાઇન અરજી ફોર્મ 4.00 PM સુધી ફી 11.50 PM સુધી સ્વીકારવામાં આવશે.
આવશ્યક ફી ક્રેડિટ/ડેબિટ કાર્ડ/ નેટ બેંકિંગ/UPI અને પેટીએમ દ્વારા ચૂકવી શકાશે
પ્રવેશપત્ર ડાઉનલોડ કરવાની તારીખ અને પરીક્ષાની તારીખના ઉલ્લેખ સાથેનું વિગતવાર સમયપત્રક 15.04.2020 પછી પરિસ્થિતિનું મૂલ્યાંકન કર્યા બાદ જ સંબંધિત પરીક્ષાની વેબસાઇટ  અને www.nta.ac.in પર અલગથી મૂકવામાં આવશે.
NTA શૈક્ષણિક વર્ષ અને તેના સમયપત્રકનું મહત્વ સમજે છે, પરંતુ વિદ્યાર્થીઓ સહિત તમામ નાગરિકોના સવાસ્થ્ય અને આરોગ્યની ચિંતા પણ એટલી જ મહત્વપૂર્ણ છે.
NTA અપેક્ષા રાખે છે કે, વિદ્યાર્થીઓ અને માતાપિતા તેમની પરીક્ષાઓ અંગે ચિંતા કરશે નહીં. વધુમાં, માતાપિતાને વિનંતી છે કે, તેઓ તેમના નાના બાળકોને પરીક્ષાની તૈયારી કરવામાં અને મહત્વપૂર્ણ વિષયો પર ધ્યાન આપવામાં માટે આ સમયનો ઉપયોગ કરવામાં મદદરૂપ થાય જેથી અભ્યાસમાં રહેલી કોઇપણ ઉણપો દૂર થઇ શકે. NTA કોઇપણ તાજેતરના સુધારા કે ફેરફાર અંગે વિદ્યાર્થીઓને માહિતગાર રાખશે અને સમયની સાથે થતા ફેરફારોની જાણ કરશે.
ઉમેદવારો અને તેમના માતાપિતાને સલાહ છે કે, તાજેતરના અપડેટ્સ વિશે માહિતી માટે સંબંધિત પરીક્ષાની વેબસાઇટ અને www.nta.ac.in ની મુલાકાત લેવાનું ચાલુ રાખે.
વિદ્યાર્થીઓ કોઇપણ વધુ સ્પષ્ટતા માટે 8287471852, 8178359845, 9650173668, 9599676953, 8882356803 પર કૉલ કરીને પણ માહિતી મેળવી શકે છે.
GP/RP
પ્રધાનમંત્રીનું કાર્યાલય
પ્રધાનમંત્રી શ્રીએ હીટ વેવ મેનેજમેન્ટ અને ચોમાસાની તૈયારી સંબંધિત પરિસ્થિતિની સમીક્ષા કરવા માટે એક ઉચ્ચ સ્તરીય બેઠકની અધ્યક્ષતા કરી
હીટવેવ અથવા આગના બનાવોને કારણે જાનહાનિ ટાળવા માટે તમામ પગલાં લો: પીએમ
આગના જોખમો સામે દેશમાં જંગલોની નબળાઈ ઘટાડવા માટે સાકલ્યવાદી પ્રયાસોની જરૂર છે: પીએમ
રાજ્યોને 'પૂર સામેની તૈયારી યોજનાઓ' બનાવવા સલાહ
NDRF પૂરગ્રસ્ત રાજ્યોમાં તૈનાતી યોજના વિકસાવશે
પ્રધાનમંત્રીએ એ દરિયાકાંઠાના વિસ્તારોમાં હવામાન ચેતવણીના સમયસર પ્રસાર સહિત સાવચેતીનાં પગલાંનો નિર્દેશ આપ્યો
સમુદાયોની સંવેદનશીલતા માટે સોશિયલ મીડિયાનો સક્રિયપણે ઉપયોગ કરો: પીએમ
પ્રધાનમંત્રી શ્રી નરેન્દ્ર મોદીએ આજે હીટ વેવ મેનેજમેન્ટ અને ચોમાસાની તૈયારીને લગતી પરિસ્થિતિની સમીક્ષા કરી.
મીટિંગ દરમિયાન, IMD અને NDMAએ સમગ્ર દેશમાં માર્ચ-મે 2022માં ઊંચા તાપમાનની દ્રઢતા વિશે માહિતી આપી હતી. રાજ્યો અને કેન્દ્રશાસિત પ્રદેશોને રાજ્ય, જિલ્લા અને શહેર સ્તરે પ્રમાણભૂત પ્રતિસાદ તરીકે હીટ એક્શન પ્લાન તૈયાર કરવાની સલાહ આપવામાં આવી છે. દક્ષિણ-પશ્ચિમ ચોમાસાની તૈયારી અંગે, તમામ રાજ્યોને 'પૂર સામેની તૈયારી યોજનાઓ' બનાવવા અને યોગ્ય તૈયારીના પગલાં હાથ ધરવા સૂચના આપવામાં આવી છે. એનડીઆરએફને પૂર પ્રભાવિત રાજ્યોમાં તેની તૈનાતી યોજના વિકસાવવાની સલાહ આપવામાં આવી છે. સમુદાયોની સંવેદનશીલતા માટે સોશિયલ મીડિયાનો સક્રિય ઉપયોગ વ્યાપકપણે અપનાવવો પડશે.
પ્રધાનમંત્રીએ અવલોકન કર્યું હતું કે ગરમીના મોજા અથવા આગની ઘટનાને કારણે થતા મૃત્યુને ટાળવા માટે આપણે તમામ પગલાં લેવાની જરૂર છે અને ઉમેર્યું કે આવી કોઈપણ ઘટનાઓ પ્રત્યે આપણો પ્રતિભાવ સમય ન્યૂનતમ હોવો જોઈએ.
તેમણે ભારપૂર્વક જણાવ્યું હતું કે વધતા તાપમાનને ધ્યાનમાં રાખીને, નિયમિત હોસ્પિટલ ફાયર સેફ્ટીનું ઓડિટ કરવાની જરૂર છે. પ્રધાનમંત્રીએ આગના જોખમો સામે દેશની વિવિધ વન ઇકોસિસ્ટમમાં જંગલોની ભેદ્યતાને નોંધપાત્ર રીતે ઘટાડવા, સંભવિત આગની સમયસર શોધ કરવા અને આગ સામે લડવા માટે અને આગની ઘટના પછી પુનઃપ્રાપ્તિ માટે વન કર્મચારીઓ અને સંસ્થાઓની ક્ષમતાઓને વધારવા માટે કામ કરવાની જરૂરિયાત વિશે વાત કરી હતી.
પ્રધાનમંત્રીએ નિર્દેશ આપ્યો કે આગામી ચોમાસાને ધ્યાનમાં રાખીને, દૂષિતતા અને પરિણામે પાણીજન્ય રોગોના ફેલાવાને ટાળવા માટે પીવાના પાણીની ગુણવત્તા પર દેખરેખ રાખવાની વ્યવસ્થા સુનિશ્ચિત કરવાની જરૂર છે.
ગરમીની લહેર અને આગામી ચોમાસાના પગલે કોઈપણ ઘટનાઓ માટે તમામ પ્રણાલીઓની સજ્જતા સુનિશ્ચિત કરવા કેન્દ્ર અને રાજ્યની એજન્સીઓ વચ્ચે અસરકારક સંકલનની જરૂરિયાત અંગે બેઠકમાં ચર્ચા કરવામાં આવી હતી.
આ બેઠકમાં પ્રધાનમંત્રીના અગ્ર સચિવ, પ્રધાનમંત્રીના સલાહકારો, કેબિનેટ સચિવ, ગૃહ મંત્રાલયના સચિવો, આરોગ્ય, જલ શક્તિ, સભ્ય NDMA, નેશનલ ડિઝાસ્ટર મેનેજમેન્ટ ઓથોરિટી ના DGs અને ભારતીય હવામાન વિભાગ  અને ડીજી એનડીઆરએફ આ બેઠકમાં ઉપસ્થિત રહ્યા હતાં.
SD/GP/JD
(